b'\n_START_ARTICLE_\nTonfa\n_START_SECTION_\nKilm\xc4\x97\n_START_PARAGRAPH_\nD\xc4\x97l \xc5\xa1io ginklo kilm\xc4\x97s yra diskutuojama, ta\xc4\x8diau ekspertai mano, kad jis atsirado Kinijoje arba Indonezijoje. Jis naudojamas ir Pietry\xc4\x8di\xc5\xb3 Azijos, ir Kinijos kovos menuose ir, ko gero, \xc4\xaf Okinav\xc4\x85 buvo atgabentas per \xc5\xa1i\xc5\xb3 kovos men\xc5\xb3 \xc4\xaftak\xc4\x85. Kinijoje manoma, kad ginklas i\xc5\xa1sivyst\xc4\x97 i\xc5\xa1 rament\xc5\xb3, ta\xc4\x8diau Okinavos tautosakoje teigiama, kad Sh\xc5\x8d Shin valdymo laikotarpiu ginkluot\xc4\x97 ir kovos men\xc5\xb3 taikymas buvo suvar\xc5\xbeyti, norint stabilizuoti pad\xc4\x97t\xc4\xaf \xc5\xa1alies viduje po pilietinio karo. Sakoma, kad \xc5\xa1ie draudimai paskatino kai kuri\xc5\xb3 \xc5\xabkio padarg\xc5\xb3 vystymasi \xc4\xaf savigynos ginklus. \xc5\xa0iuo atveju, pasakojama, kad tonfa atsirado i\xc5\xa1 medin\xc4\x97s girnos rankenos._NEWLINE__NEWLINE_Policininko lazda taip pat yra sukurta remiantis tonfos pagrindu, ta\xc4\x8diau kovos stilius yra kitoks.\n_START_SECTION_\nSandara\n_START_PARAGRAPH_\nTonf\xc4\x85 sudaro dvi dalys\xc2\xa0\xe2\x80\x93 rankena su bumbulu ir rankenai statmenas strypas (paprastai 51-60\xc2\xa0cm ilgio), kartais\xc2\xa0\xe2\x80\x93 lentel\xc4\x97s formos. Klasikiniame \xc4\x97myje u\xc5\xbe rankenos strypas b\xc5\xabna i\xc5\xa1ilgai dilbio. Ties alk\xc5\xabne jis i\xc5\xa1siki\xc5\xa1a apie 3\xc2\xa0cm. Rankena cilindri\xc5\xa1ka, gali b\xc5\xabti griovel\xc4\x97ta, kad b\xc5\xabt\xc5\xb3 tvir\xc4\x8diau suimama.'